《丙申九月十六夜寓琴川客馆梦亡徐氏女兄》
明代·龚诩

月冷霜悽夜未终，偶然相见梦魂中。从容尚说平生话，清瘦还如旧日容。

生死固知难再会，幽明何幸得重逢。觉来无语空垂泪，恨煞穿云晓寺钟。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。